Translate the text from Welsh to English.



 
Ddwy flynedd yn ôl, cyhoeddodd Pwyllgor y Cenhedloedd Unedig ar Hawliau’r Plentyn ei adroddiad ar gyfer 2016 ar gynnydd y Deyrnas Unedig o ran gweithredu hawliau plant ers yr adroddiad diwethaf yn 2008\.  
  
Roedd yr adroddiad yn seiliedig ar dystiolaeth o bob rhan o’r Deyrnas Unedig.  Nododd y Pwyllgor gynnydd Cymru mewn perthynas â hawliau plant. Er enghraifft, nodwyd ein rhaglen Law yn Llaw at Blant a Phobl Ifanc, sydd â’r nod o gefnogi’r gwaith o wella iechyd meddwl plant a phobl ifanc. Nodwyd hefyd yr ymdrechion i gydlynu gwell ymateb i achosion o gam\-fanteisio’n rhywiol ar blant.  Yn ogystal, fe wnaeth y Pwyllgor ganmol ymdrechion Cymru i hyrwyddo’r hawl i chwarae.  
  
Wrth gwrs, mae ein gwaith mewn perthynas â hawliau plant yn parhau.    
  
Mae Llywodraeth Cymru wedi ymrwymo i roi’r lle canolog i hawliau plant yn ein gwaith o lunio polisïau.  Mae argymhellion Pwyllgor y Cenhedloedd Unedig a’i sylwadau terfynol wedi rhoi cyfle arall inni adolygu ein gwaith ar hawliau plant ac ystyried sut y gallwn barhau i wella.  
  
Mae argymhellion y Pwyllgor yn cyffwrdd â nifer o feysydd, gan gynnwys egwyddorion cyffredinol megis parchu barn plant; trais yn erbyn plant; amgylchedd teuluol a gofal amgen; anabledd; iechyd a lles sylfaenol; ac addysg, hamdden a gweithgareddau diwylliannol.  
  
Mae rhai o’r argymhellion yn ymwneud â meysydd nad ydynt wedi’u datganoli ac fe weithiwn, wrth gwrs, gyda Llywodraeth y Deyrnas Unedig a cheisio dylanwadu arni wrth iddi ystyried y materion hynny.  
  
Yng Nghymru, mae momentwm yn parhau i ddatblygu mewn sawl maes lle y mae gennym y pwerau i wneud gwahaniaeth. Rwyf wedi tynnu sylw at rai o’r meysydd allweddol isod lle y mae cynnydd wedi cael ei wneud, neu yn digwydd ar hyn o bryd.  
  
Mae Llywodraeth Cymru a Chomisiwn y Cynulliad yn bwrw ymlaen â’u hymdrechion mewn perthynas â’r egwyddor a’r amcan o barchu barn plant, a hynny drwy roi mwy o gyfleoedd i blant gyfrannu at y penderfyniadau sy’n effeithio arnynt.  
  
Yn dilyn pleidlais unfrydol gan Aelodau’r Cynulliad ar 19 Hydref 2016, cyhoeddodd y Llywydd ei bwriad i sefydlu Senedd Ieuenctid i Gymru.  Ers hynny, mae Comisiwn y Cynulliad wedi gweithio gyda Grŵp Llywio’r Senedd Ieuenctid i ddatblygu ac ymgynghori ar y cynnig i sefydlu Senedd Ieuenctid. Cynhelir etholiadau Senedd Ieuenctid Cymru ym mis Tachwedd 2018 er mwyn ethol 60 o aelodau ifanc. Bydd pobl ifanc yn ethol 40 o’u cyfoedion, a chaiff yr 20 o aelodau eraill eu hethol gan sefydliadau sy’n bartneriaid. Bydd hyn yn sicrhau bod grwpiau amrywiol o bobl ifanc o bob rhan o Gymru yn cael eu cynrychioli.  
  
Bydd hyn yn ategu gwaith Cymru Ifanc sy’n ymgysylltu â phlant a phobl ifanc drwy grwpiau, fforymau a chynghorau ieuenctid, a thrwy’r cyfryngau cymdeithasol, gan roi cyfle iddynt ddweud eu dweud wrth Lywodraeth Cymru am y materion sydd o bwys iddynt. Ar hyn o bryd, mae Llywodraeth Cymru, gan gydweithio â Chymru Ifanc, yn ymgynghori â phobl ifanc ar eu gobeithion a’u pryderon mewn perthynas â Brexit.  
  
Mae rhoi’r bleidlais i bobl ifanc 16 ac 17 oed yn fater o bwys i bobl ifanc sydd am gael llais a dylanwadu ar yr hyn sy’n digwydd yn eu hardal leol a thrwy Gymru gyfan. Ym mis Gorffennaf 2017, fe wnaeth Llywodraeth Cymru ymgynghori ar roi’r bleidlais i bobl 16 oed, fel rhan o raglen ehangach o ddiwygio’r system etholiadol, gyda golwg ar fwrw ymlaen â’r polisi hwn. Ymgysylltodd swyddogion â rhanddeiliaid a phartneriaid sy’n gweithio gyda phobl ifanc er mwyn sicrhau eu bod wedi cael cyfle i ymateb i’r ymgynghoriad. Mae Llywodraeth Cymru yn bwriadu bwrw ymlaen â’r gwaith hwn mewn Bil Llywodraeth Leol yn ogystal ag ystyried pa ymgyrchoedd i godi ymwybyddiaeth ac i addysgu y mae eu hangen i gyd\-fynd ag estyn yr etholfraint, er mwyn rhoi gwybod i bobl ifanc am eu hawl i bleidleisio. Mae’r gwaith o ymgysylltu â rhanddeiliaid ar y mater hwn eisoes wedi dechrau.  
  
Fy ngobaith i yw y gwelwn bobl ifanc 16 ac 17 oed yn chwarae rhan lawn yn y broses ddemocrataidd o fewn yr ychydig flynyddoedd nesaf.  
  
Mae Llywodraeth Cymru wedi ymrwymo i greu system addysg gynhwysol i bob dysgwr, beth bynnag fo’u hanghenion a’u cefndir, i sicrhau y gallant fanteisio ar addysg o safon uchel er mwyn cyrraedd eu potensial.  
  
Dyma brif nod y Rhaglen i Drawsnewid y System Anghenion Dysgu Ychwanegol a fydd yn sicrhau bod dysgwyr yn cael y lle canolog yn y broses. Un agwedd allweddol o’r rhaglen hon yw Deddf Anghenion Dysgu Ychwanegol a’r Tribiwnlys Addysg (Cymru) 2018 a gafodd Gydsyniad Brenhinol ym mis Ionawr 2018\. Bydd y Ddeddf yn cyflwyno un fframwaith deddfwriaethol i gefnogi pob dysgwr rhwng 0 a 25 oed sydd ag anghenion dysgu ychwanegol, pa mor ddifrifol neu gymhleth bynnag yw eu hangen. Bydd y fframwaith yn gwella’r broses o gynllunio a chyflwyno darpariaeth ddysgu ychwanegol, drwy ddefnyddio dull sy’n canolbwyntio ar unigolion er mwyn nodi anghenion yn gynnar, rhoi system gymorth a monitro effeithiol ar waith, ac addasu ymyriadau er mwyn sicrhau eu bod yn cyflawni’r canlyniadau priodol.  
  
Mae lleihau’r bwlch cyrhaeddiad rhwng dysgwyr sydd o dan anfantais a’u cyfoedion yn flaenoriaeth i Lywodraeth Cymru ac rydym yn dal i fod yn ymroddedig i’r Grant Datblygu Disgyblion am weddill tymor y Cynulliad hwn. Bydd yr ymrwymiad hirdymor hwn yn galluogi ysgolion i wneud penderfyniadau hirdymor a chynaliadwy ar fuddsoddiad, sy’n helpu i nodi a mynd i’r afael â rhwystrau i ddysgu yn gynnar.  
  
Yn ogystal, mae Ysgrifennydd y Cabinet dros Addysg wedi cytuno i roi dros £8 miliwn yn 2018\-19 i gefnogi addysg ar gyfer dysgwyr o leiafrifoedd ethnig a dysgwyr sy'n Sipsiwn, Roma a Theithwyr.   
  
Mae ein hymrwymiad i ddeddfu er mwyn dileu’r amddiffyniad o ran cosbi plant yn gorfforol yn dangos pa mor benderfynol yr ydym i warchod hawliau plant.  Rydym wedi ymgynghori ar ein cynnig i gyflawni hyn a byddwn yn cyhoeddi crynodeb a dadansoddiad o’r ymatebion yn fuan. Mae hyn yn rhan o becyn ehangach o fesurau i gefnogi plant a’u rhieni drwy ddarparu gwybodaeth a chyngor o ran defnyddio technegau mwy cadarnhaol i fagu plant, naill ai drwy ein rhaglenni, drwy gydweithio â phartneriaid yn y sector cyhoeddus a’r trydydd sector, neu drwy ein hymgyrch “Magu plant – Rhowch amser iddo”.   
  
Mae ein rhaglenni ymyrraeth gynnar yn parhau i weithio mewn ffordd broactif â phlant a theuluoedd er mwyn tynnu sylw at faterion penodol a mynd i’r afael â hwy cyn iddynt ddod yn broblem.  
  
Yn 2016\-17, fe wnaeth ein rhaglen Dechrau’n Deg gefnogi dros 37,000 o blant a’u teuluoedd, gan ragori ar ein targed o 36,000\. Mae darparu gofal plant rhan\-amser o ansawdd uchel ar gyfer plant rhwng 2 a 3 oed yn elfen allweddol o Dechrau’n Deg, ac mae’r rhaglen yn cynnig gofal plant i rieni pob plentyn cymwys, a hynny am 2\.5 awr y dydd, 5 diwrnod yr wythnos am gyfnod o 39 wythnos. Mae’r ddarpariaeth gofal plant yn canolbwyntio ar wella deilliannau ar gyfer plant bach.  
  
Mae Cymru’n arwain gwaith ymchwil sy’n edrych ar yr effeithiau posibl yn sgil Profiadau Niweidiol yn Ystod Plentyndod, ac rwyf yn ystyried sut y gallwn leihau niferoedd y Profiadau Niweidiol yn Ystod Plentyndod a helpu plant i feithrin y gallu i oresgyn problemau.  Fel rhan o’r gwaith hwn, mae Llywodraeth Cymru yn cefnogi gwaith y Ganolfan Gymorth ar gyfer Profiadau Niweidiol yn Ystod Plentyndod, er mwyn galluogi gweithwyr proffesiynol a sefydliadau ar draws sectorau megis addysg, tai a’r heddlu i ddod yn fwy gwybodus am brofiadau o’r fath.  
  
Mae Law yn Llaw at Blant a Phobl Ifanc, ochr yn ochr â’i waith i wella mynediad at wasanaeth clinigol pan fo’i angen, yn mapio a gwerthuso rhaglenni atal ac ymyrryd yn gynnar drwy ei ffrwd waith Ymyriadau Cynnar a Gwell Cymorth i Grwpiau sy’n Agored i Niwed. Mae hyn yn cynnwys Gwasanaethau Cymorth Iechyd Meddwl Sylfaenol Lleol, sy’n gwneud gwaith i sicrhau bod plant a phobl ifanc sydd angen cymorth penodol yn ei gael mewn ffordd gydlynol.    
  
Rydym hefyd yn buddsoddi mewn gofal plant o safon, er mwyn cefnogi teuluoedd â’u dewisiadau cyflogaeth, a sicrhau bod plant yn derbyn gofal a chymorth er mwyn iddynt allu datblygu’r sgiliau sydd eu hangen arnynt i lwyddo mewn bywyd.    
  
Cyflawni ein cynnig gofal plant yw un o brif ymrwymiadau’r Llywodraeth ar gyfer y tymor hwn, sef darparu 30 awr o ofal plant ac addysg gynnar wedi’i ariannu gan y Llywodraeth i rieni sy’n gweithio ac sydd â phlant tair a phedair blwydd oed, a hynny am 48 wythnos y flwyddyn.  Gan ddod ag addysg gynnar a gofal plant at ei gilydd, rydym yn cefnogi plant i bontio i addysg lawn\-amser ac, ar yr un pryd, yn galluogi rhieni i gael mynediad at gyflogaeth gan wella rhagolygon teuluoedd.    
  
Bydd Llywodraeth Cymru yn parhau i fanteisio ar bob cyfle i gryfhau ac ategu ein hymrwymiad i sicrhau bod plant a phobl ifanc yn gallu byw eu bywydau mewn ffordd sy’n caniatáu iddynt ffynnu a llwyddo, a hynny mewn amgylchedd diogel sy’n helpu i’w meithrin.  Bydd hyn yn golygu bod angen i bob rhan o’r Llywodraeth weithio gyda’i gilydd a chyda phartneriaid y tu allan i’r Llywodraeth, ac edrychaf ymlaen at ein gweld yn gwneud cynnydd pellach yn y blynyddoedd i ddod.  
  
Mae adroddiad Pwyllgor y Cenhedloedd Unedig ar gael ar wefan Llywodraeth Cymru \- gweler y ddolen isod. Gofynnaf i bawb, yn enwedig y rhai hynny sydd â diddordeb ym maes plant, pobl ifanc a’u teuluoedd, i ystyried yr argymhellion a wnaed a sut y gallwn ni i gyd helpu i sicrhau bod hawliau plant yn rhan annatod o’n cymdeithas.  
  
https://gov.wales/topics/people\-and\-communities/people/children\-and\-young\-people/rights/?skip\=1\&lang\=cy  








Translation:


 
 


Two years ago, the United Nations Committee on the Rights of the Child published its 2016 report on the United Kingdom’s progress in implementing children’s rights since it last reported in 2008\.  

  

The report was informed by evidence from all parts of the UK.  At the time, the Committee took note of Wales’ progress in relation to children’s rights, for example, our Together for Children and Young People programme to support improved mental health for children and young people, and efforts on coordinating a better response to child sexual exploitation.  The Committee also praised how the right to play is promoted in Wales.  

  

Our work on children’s rights continues.  

   

The Welsh Government is committed to putting the rights of children at the centre of our policy making.  The UN Committee’s recommendations and concluding observations have given us another opportunity to review our work on children’s rights and consider how we can continue to improve.  

  

The Committee’s recommendations cover a number of areas, including general principles such as respect for the views of the child; violence against children; family environment and alternative care; disability, basic health and welfare; and education, leisure and cultural activities.  

  

Some of the recommendations sit in non\-devolved areas, and, of course, we will work with and seek to influence the UK Government as it considers those.  

  

In Wales momentum continues to build on a number of the areas where we have the powers to make a difference. I have highlighted below some of the key areas where progress has been, or is being made.  

  

Both the Welsh Government and the Assembly Commission are taking forward the principle and objective of showing respect for the views of the child, by providing greater opportunities to participate in decisions which affect them.  

  

Following a unanimous vote of support from Assembly Members on 19 October 2016, the Llywyd announced her intention to establish a Welsh Youth Parliament.  Since then the Assembly Commission has worked with a Youth Parliament Steering Group to develop and consult on a proposal for a Youth Parliament. Elections to the Welsh Youth Parliament of the 60 young members will take place in November 2018, with young people electing 40 of their peers and the remaining 20 elected by partner organisations. This will ensure representation from diverse groups of young people from across Wales.  

  

This will complement the work of Young Wales which engages with children and young people through youth groups, forums and councils, and through social media, enabling them to tell the Welsh Government their views on issues of their own choice. The Welsh Government, working with Young Wales, is currently consulting with young people on their hopes and concerns around Brexit.  

  

Giving 16 and 17 year olds the vote is a key issue for young people who want to have a say in what happens in their local area and Wales as a whole. In July 2017 the Welsh Government consulted on votes for 16 year olds, as part of a wider programme of electoral reform, with a view to taking this policy forward. Officials engaged with stakeholders and partners working with young people to ensure they had the opportunity to respond to the consultation. Welsh Government intends to take this forward in a Local Government Bill and will consider what awareness and education campaigns will need to accompany the extension of the franchise to inform young people of their right to vote. Engagement with stakeholders on this matter has already started.  

  

It is my hope that we will see 16 and 17 year olds participating fully in the democratic process within the next few years.  

  

The Welsh Government is committed to creating an inclusive education system for all learners, regardless of their needs and background, to ensure they are able to access a high standard of education and reach their potential.  

  

This is the main aim of the Additional Learning Needs Transformation Programme which will ensure that learners are placed at the heart of the process. A fundamental aspect of this programme is the Additional Learning Needs and Education Tribunal (Wales) Act 2018 which received Royal Assent in January 2018\. Implementation of the Act will introduce a single legislative framework for supporting all learners aged 0\-25 with ALN, regardless of the severity or complexity of need. The framework will improve the planning and delivery of additional learning provision, through a person\-centred approach to identifying needs early on and putting in place effective support and monitoring, and adapting interventions to ensure they deliver appropriate outcomes.  

  

Narrowing the attainment gap between disadvantaged learners and their peers is a priority for the Welsh Government and we remain committed to the Pupil Development Grant for the remainder of this Assembly term. This long\-term commitment will enable schools to make sustainable, long\-term decisions on investment that help identify and address barriers to learning early.  

  

In addition, the Cabinet Secretary for Education has agreed to provide over £8m in 2018\-19 to support the education of minority ethnic, Gypsy, Roma and Traveller learners.  

  

Our commitment to legislate to remove the defence of physical punishment of children is rooted in our determination to protect children’s rights.  We have consulted on our proposal to achieve this and will publish the summary and analysis of responses shortly. This is part of a wider package of measures to support children and their parents byproviding information and advice on positive parenting techniques, whether through our programmes, collaboration with partners in the public and third sectors, or through our “Parenting – Give It Time” campaign.  

  

Our early intervention programmes continue to work proactively with children and families to highlight and tackle issues before they become a problem.  

In 2016\-17 our Flying Start programme supported over 37,000 children and their families, exceeding our target of 36,000\.The provision of high quality, part\-time childcare for 2\-3 year olds is a key element of Flying Start, and childcare is offered to parents of all eligible children for 2\.5 hours a day, 5 days a week for 39 weeks. The childcare provision focuses on improving the outcomes for young children.  

  

Wales led research is providing a focus on the potential impact of Adverse Childhood Experiences (ACEs), and I am considering how we can reduce the incidence of ACEs and help children to build resilience.  As part of this work, the Welsh Government is supporting the work of the ACE Support Hub to enable professionals and organisations across sectors such as education, housing and the police to become ACE informed.  

  

Together 4 Children and Young People, alongside its work to improve access to clinical service when required, is mapping and evaluating programmes for prevention and early intervention through its Early Intervention and Enhanced Support to Vulnerable Groups work stream. This includes the role of Local Primary Mental Health Support Services to ensure that children and young people in need of targeted support receive this in a co\-ordinated fashion.    

  

We are also investing in quality childcare, both to support  families with employment choices, and to ensure children receive the care and help they need to develop the skills needed in later life.    

  

A key commitment for this government term is the delivery of our childcare offer, which will provide 30 hours of government\-funded childcare and early education to the working parents of three and four year olds for 48 weeks of the year.  Bringing together early education and childcare, we are supporting children with the transition to full time school whilst simultaneously enabling parents to access employment and improve families’ prospects.    

  

The Welsh Government will continue to take every opportunity to reinforce and strengthen our commitment to ensuring children and young people are able to live their lives in a way that allows them to flourish in a safe and nurturing environment.  This will inevitably include all parts of government working closely together and with partners outside government, and I look forward to us making further progress in the coming years.  

  

The UN Committee’s report is available on the Welsh Government’s website, a link is provided below. I ask everyone, especially those with an interest in children, young people and their families to take some time to consider the recommendations made and the ways in which every one of us can help make these rights part of the fabric of our society.  

  

http://gov.wales/topics/people\-and\-communities/people/children\-and\-young\-people/rights/?lang\=en